भोपाल। कांग्रेस के वरिष्ठ नेता और सांसद ज्योतिरादित्य सिंधिया ने त्रिपुरा और तमिलनाडु में मूर्तियां खंडित करने को धर्मनिरपेक्षता को खंडित करने की साजिश बताया है। भोपाल में कांग्रेस द्वारा आयोजित प्रेस कांफ्रेंस में सिंधिया ने सरकार के संयम पर सवाल उठाए हुए कहा कि ‘भाजपा के सत्ता में आने पर मूर्तियों को निशाना बनाया जा रहा है। भाजपा भले ही देश में जीत दर्ज कर रही है, लेकिन इसके बावजूद लोगों की तकलीफें बढ़ती जा रही हैं।’